《题清溪神女坐次东坡韵》
宋代·吕殊

生居万山中，二年依泽国。偶于坐曹暇，聊欲访禅默。

再拜神女坐，劈山定何术。上有琳宫岩，作论期破惑。

只今澄潭中，异影眩莫执。泉源入幽窈，蛾眉如可及。

吾闻大地下，出没水中日。胡为二魶鱼，欲归犹未得。

变化乘云雷，那能系不食。山深风窍号，天寒日车急。

寄语龙宫君，安稳藏故穴。近来托怪多，勿遣容易测。

作者简介：吕殊，字愚牧，号敏斋，永康（今属浙江）人。宁宗嘉定元年（一二○八）进士。历江陵府、温州教授（《敬乡录》卷一○、《敏斋稿》卷末胡宗楙跋）。有《敏斋稿》，收入《续金华丛书》。今录诗三首。